rejauldu/bengali-wikipedia huggingface dataset:
জয়দেবপুর রেলওয়ে জংশন স্টেশন হচ্ছে বাংলাদেশের ঢাকা বিভাগের গাজীপুর জেলার গাজীপুর সদর উপজেলায় অবস্থিত একটি রেলওয়ে স্টেশন।   ইতিহাস  ১৮৮৪-৮৫ সালে ঢাকা স্টেট রেলওয়ে নারায়ণগঞ্জ-ময়মনসিংহ মিটার গেজ রেলপথটি নির্মাণ করে, এই সময় জয়দেবপুর রেলওয়ে স্টেশনটি চালু হয়।  ১৯৯৮ সালে ৪.৮ কিলোমিটার (৩ মাইল) দীর্ঘ যমুনা সেতু নির্মাণের ফলস্বরূপ, রেলের প্রয়োজনীয়তা পুনর্নির্ধারণ করা হয়। প্রথমত, রেলওয়ে ব্যবস্থার পূর্ব অংশটিকে পশ্চিমাংশের সাথে সংযুক্ত করার জন্য, জয়দেবপুর থেকে জামতৈল পর্যন্ত ৯৯ কিলোমিটার (৬২ মাইল) দীর্ঘ নতুন দ্বৈতগেজ লাইন তৈরি করা হয়। দেশের দুই পৃথক অংশে ব্যবহৃত দুটি ভিন্ন গেজের সমস্যাটি দ্বৈত গেজ প্রবর্তন করে সমাধান করা হয়। দ্বিতীয়ত, জামতৈল থেকে পার্বতীপুর পর্যন্ত ২৪৫ কিলোমিটার (১৫২ মাইল) দৈর্ঘ্যের ব্রডগেজ ট্র্যাকটিকে দ্বৈত গেজে রূপান্তরিত করা হয়। এটির ফলে জয়দেবপুরকে একটি দ্বৈত গেজের রেলওয়ে স্টেশনে রূপান্তর করা হয়।   চিত্রশালা    তথ্যসূত্র   বিষয়শ্রেণী:গাজীপুর জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন বিষয়শ্রেণী:১৮৮৫-এ চালু রেলওয়ে স্টেশন
ওদ্রে জ্যুস্তিন তোতু (, আ-ধ্ব-ব: [odʁɛ ʒystin totu] জন্ম: ৯ই আগস্ট ১৯৭৬, বোমোঁ, প্যুই-দ্য-দোম) একজন ফরাসি অভিনেত্রী। তিনি ১৯৯৯ সালের ভেন্যুস বোতে চলচ্চিত্রের মাধ্যমে নজরে আসেন এবং এ কাজের জন্য মাত্র ১৯ বছর বয়সে সবচেয়ে সম্ভাবনাময় অভিনেত্রী শ্রেণীতে সেজার পুরস্কার লাভ করেন। এরপর ২০০২ সালে পরিচালক জঁ-পিয়ের জ্যনে পরিচালিত ল্য ফাব্যুলো দেস্তাঁ দামেলি পুলাঁ চলচ্চিত্রে মূল ভূমিকায় অভিনয় করে বিশ্বব্যাপী খ্যাতি লাভ করেন। আমেলি চলচ্চিত্রটি ইউরোপীয় চলচ্চিত্র পুরস্কার অনুষ্ঠানে সেরা চলচ্চিত্রের উপাধি জেতে, ফ্রান্সের সর্বোচ্চ চলচ্চিত্র পুরস্কার সেজার পুরস্কারের চারটি শ্রেণীতে জয়লাভ করে (সেরা চলচ্চিত্র ও সেরা পরিচালকসহ), দুইটি বাফটা পুরস্কার জেতে এবং ৫টি শ্রেণীতে অস্কার পুরস্কারের জন্য মনোনীত হয়।  এরপর তোতু একই পরিচালকের অধীনে ২০০৪ সালে আঁ লোঁ দিমঁশ দ্য ফিয়ঁসাই শীর্ষক অতিনাটকীয় চলচ্চিত্রে অভিনয় করে কর্মের পরিধি বিস্তৃত করেন। ২০০৬ সালে তিনি রন হাওয়ার্ডের পরিচালনায় হলিউডের ব্যবসাসফল চলচ্চিত্র দা ভিঞ্চি কোড-এ সোফি ন্যভো চরিত্রে অভিনয় করেন। এরপর তিনি বেশ কিছু আত্মজীবনীমূলক চলচ্চিত্রে অভিনয় করেন, যেমন ফরাসি শৈলীবিদ কোকো শানেলের জীবনীর উপরে করা কোকো আভঁ শানেল (২০০৯) এবং তেরেজ দেকেরু (২০১২)। এছাড়া তিনি বেশ কিছু পরিচালকের একাধিক চলচ্চিত্রে অভিনয় করেছেন, যেমন সেদ্রিক ক্লাপিশের লোবের্জ এস্পানিওল চলচ্চিত্র ত্রয়ীতে।  তোতু বহু বিভিন্ন পুরস্কারের জন্য মনোনয়ন লাভ করেছেন এবং সেগুলি বিজয়ও করেছেন; এগুলির মধ্যে সেজার, প্রি ল্যুমিয়ের, বাফটা, ইউরোপীয় চলচ্চিত্র পুরস্কার এবং কান চলচ্চিত্র উৎসবের পুরস্কার উল্লেখ্য। ২০০৪ সালে তিনি মার্কিন অ্যাকাডেমি অফ মোশন পিকচার আর্টস অ্যান্ড সায়েন্সেস-এর সদস্য নির্বাচিত হন, যা ফরাসি অভিনেত্রীদের মধ্যে বিরল। এছাড়া তিনি শানেল, মোঁব্লঁ এবং লোরেয়াল-এর মতো বিশ্বখ্যাত মার্কার জন্য বিজ্ঞাপনের মডেল হয়েছেন।  বিষয়শ্রেণী:১৯৭৬-এ জন্ম বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:শ্রেষ্ঠ অভিনেত্রী বিভাগে লুমিয়ের পুরস্কার বিজয়ী বিষয়শ্রেণী:ফরাসি নারী মডেল
বসু পরিবার ১৯৫২ সালের একটি বাংলা চলচ্চিত্র নির্মল দে পরিচালনা করেন। প্রধান চরিত্রে অভিনয় করেছেন সাবিত্রী চট্টোপাধ্যায়, উত্তম কুমার এবং সুপ্রিয়া দেবী। এই ছবিটি ১১ এপ্রিল ১৯৫২ সালে মুক্তি পেয়েছিল। এই ছবিটিতে বাঙালি অভিনেত্রী সুপ্রিয়া দেবীর প্রথম ছবি। এটি উত্তম কুমার অভিনীত প্রথম সফল সিনেমাগুলির মধ্যে একটি। এই ছবিটিকে হিন্দিতে হাম হিন্দুস্তানি নামে পুনর্নির্মাণ করা হয়েছিল।  কাহিনী একটি পাটকলে চাকরি হবার কারণে সীতেশকে তার ভাই নীতেশ এবং ভগ্নিপতির থেকে দূরে চলে যেতে হয়। তার বিয়ের প্রস্তাব আসতে থাকে এবং সহকর্মীরা তাকে তাদের মেয়ের স্বামী বানানোর চেষ্টা করে। সে যখন প্রেমে পড়ে এবং মেয়ের বাবা তখন তাকে গ্রহণ করে না। তারপর কি ঘটবে?  শ্রেষ্ঠাংশে  ভানু বন্দ্যোপাধ্যায়  উত্তম কুমার  মঞ্জুলা ব্যানার্জি  জীবন বোস  নরেশ বোস  রেখা চ্যাটার্জী  সাবিত্রী চট্টোপাধ্যায়  সুপ্রিয়া দেবী  পাহাড়ী সান্যাল  ধীরাজ দাস  গোপাল দে  তথ্যসূত্র  বহিঃসংযোগ      বিষয়শ্রেণী:১৯৫২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
অ্যান্টনি বুলার (১৬১৩-১৬৭৯) ছিলেন একজন ইংরেজ সৈনিক এবং রাজনীতিবিদ যিনি ১৬৫৯ থেকে ১৬৬০ সালের মধ্যে হাউস অফ কমন্সে বসেছিলেন। তিনি ইংরেজ গৃহযুদ্ধে সংসদীয় সেনাবাহিনীতে যুদ্ধ করেন।  বুলার ছিলেন শিলিংহাম, কর্নওয়ালের স্যার রিচার্ড বুলার এবং তার স্ত্রী অ্যালিস হেওয়ার্ডের ছেলে, স্যার রোল্যান্ড হেওয়ার্ডের মেয়ে। ১৬১৩ সালের ১৪ নভেম্বর তিনি বাপ্তিস্ম গ্রহণ করেন। বুলার পরিবারটি মূলত সমারসেটের বাসিন্দা এবং ১৫৫৫ সালের দিকে শিলিংহাম অধিগ্রহণ করে।Duke Henning The House of Commons, 1660-1690 গৃহযুদ্ধে, তিনি সংসদীয় সেনাবাহিনীতে ঘোড়ায় চড়ে ১৬৪৬ সালে মেজর হয়েছিলেন। বীরত্বের জন্য তার নিজের খ্যাতি ছিল উচ্চ, কিন্তু তার সৈন্যদের উচ্ছৃঙ্খল এবং অশোভন আচরণ দেওয়া হয়েছিল। ১৬৪৭ সালে ফ্রান্সিস গডলফিনের হাতে আত্মসমর্পণ করার পর তিনি সিলি দ্বীপপুঞ্জের গভর্নর ছিলেন যখন ১৬৪৮ সালে তিনি রাজকীয় বিদ্রোহে বন্দী হন। তাকে বন্দী করা হয়েছিল কিন্তু একজন "বীর সৈনিক" হিসাবে বিশেষ সদয় আচরণ করা হয়েছিল। তিনি ওয়েস্টার্ন ডিজাইনে কাজ করেছিলেন, অ্যাংলো-স্প্যানিশ যুদ্ধের সময় (১৬৫৪-১৬৬০) ওয়েস্ট ইন্ডিজে একটি অভিযান। তিনি ১৬৫৪ থেকে ১৬৫৫ সাল পর্যন্ত পদস্থ কর্নেল ছিলেন।  ১৬৫৯ সালে, বুলার তৃতীয় প্রটেক্টরেট পার্লামেন্টে কলিংটনের সংসদ সদস্য নির্বাচিত হন। ১৬৬১ সালে, তিনি কনভেনশন সংসদে সালতাশের এমপি নির্বাচিত হন। তিনি ১৬৬০ থেকে ১৬৬১ সাল পর্যন্ত ইয়র্কের ডিউক অফ হর্স গার্ডের অধিনায়ক ছিলেন। ১৬৬১ সালে তিনি বসনির জন্য সংসদে ব্যর্থ হয়ে দাঁড়ান। তিনি ১৬৬৬ থেকে ১৬৬৭ সাল পর্যন্ত সিলি দ্বীপপুঞ্জের ডেপুটি গভর্নর ছিলেন। তিনি ১৬৬৭ থেকে মৃত্যু পর্যন্ত অ্যাডমিরালটি রেজিমেন্টে দায়িত্ব পালন করেন। তিনি দ্বিতীয় ডাচ যুদ্ধের সময় সিলি দ্বীপপুঞ্জের প্রতিরক্ষার জন্য ৩০০ জন লোককে উত্থাপন করেছিলেন এবং তাকে একটি নতুন নির্মিত স্লুপ এইচএমএস পোর্টসমাউথ দেওয়া হয়েছিল।Duke Henning The House of Commons, 1660-1690  ১৬৭৯ সালের আগস্টের আগে বুলার মারা যান যখন তার ইচ্ছা প্রমাণিত হয়। তিনি বিবাহিত ছিলেন এবং তার একটি পুত্র ছিল যিনি উত্তরাধিকার সূত্রে ওয়েস্টমিনস্টার এবং ওয়েব্রিজে তার সম্পত্তি এবং চার কন্যার অধিকারী ছিলেন। তার ভাই ফ্রান্সিস বুলার এবং জর্জ বুলারও সালটাশের এমপি ছিলেন।Duke Henning The House of Commons, 1660-1690   তথ্যসূত্র   বিষয়শ্রেণী:বুলার পরিবার বিষয়শ্রেণী:১৬৭৯-এ মৃত্যু বিষয়শ্রেণী:১৬১৩-এ জন্ম বিষয়শ্রেণী:ইংল্যান্ডের সংসদ সদস্য ১৬৫৯ বিষয়শ্রেণী:ইংল্যান্ডের সংসদ সদস্য ১৬৬০
সুধীরকৃষ্ণ দাস ( ১৮ ডিসেম্বর ১৯১১ - ১৭ জুন ২০১৮ ) ছিলেন  ভারতীয় উপমহাদেশের ব্রিটিশ বিরোধী স্বাধীনতা আন্দোলনের বিপ্লবী।  অনুশীলন সমিতির সদস্য। স্বাধীনতার রজত জয়ন্তী বর্ষে ১৯৭২ খ্রিস্টাব্দে কেন্দ্রীয় সরকার তাকে তাম্রপত্র প্রদানে সম্মানিত করে।   জীবনী সুধীরকৃষ্ণ দাসের জন্ম ১৯১১ খ্রিস্টাব্দের ১৮ ডিসেম্বর ব্রিটিশ ভারতের অধুনা পশ্চিমবঙ্গের  উত্তর চব্বিশ পরগনা জেলার  বসিরহাট ২ নম্বর সমষ্টি উন্নয়ন ব্লকের চাঁপাপুকুর গ্রামে। পিতা নগেন্দ্রনাথ দাস ও মাতা বিজনবাসিনী দেবী। ছাত্রাবস্থাতেই তিনি  অনুশীলন সমিতির সদস্য হন। কারাবাসে থেকেও পড়াশোনা চালিয়ে যান এবং ম্যাট্রিকুলেশন পরীক্ষা পাশ করেন।  সারা ভারতের সঙ্গে বেঙ্গল প্রেসিডেন্সির বসিরহাট অঞ্চলে জাতীয়তাবাদী কার্যকলাপ বৃদ্ধি পায়। গোপনে বৈপ্লবিক কার্যকলাপ চালানোর লক্ষ্যে ১৯০২ খ্রিস্টাব্দে বাঘা যতীনের নেতৃত্বে তিনি অনুশীলন সমিতির সক্রিয় সভ্য হয়ে ওঠেন। সুধীরকৃষ্ণ বাঘা যতীনের অত্যন্ত ঘনিষ্ঠ আস্থাভাজনদের একজন ছিলেন এবং স্বাধীনতা আন্দোলনে সক্রিয় অংশ নেন। ব্রিটিশ পুলিশ তাকে বহুবার গ্রেফতার করে, সমসাময়িক আদালতে বিচার করে বহুবার কারারুদ্ধ করে। যখনই মুক্তি লাভ করতেন প্রতিবারই তিনি ব্রিটিশ সরকার কর্তৃক নিষিদ্ধ বিপ্লবীদের সংবাদপত্র বিক্রি করতেন। তার উদ্দেশ্য ছিল সাধারণ ভারতীয় নাগরিকদের দেশপ্রেমের উদ্দীপনাকে উজ্জীবিত করা। স্বদেশী আন্দোলনের লক্ষ্যে ব্রিটিশ পণ্য বয়কট এবং খাদি এবং অন্যান্য দেশীয় উৎপাদনের উপর নির্ভর করার সামাজিক-রাজনৈতিক গুরুত্ব সম্পর্কে মানুষকে সচেতন করতেন। কলকাতার  'শ্যামবাজার পোস্ট অফিস বোমা মামলার' অভিযোগে তাকে গ্রেপ্তার করা হয়। বিচারে দীর্ঘ মেয়াদের কারাবাসের জন্য আলিপুর সেন্ট্রাল জেলে কারাবন্ধী থাকেন। তিনি ১৯৩২ খ্রিস্টাব্দে মুক্তির পর এবং ব্রিটিশ সরকার তাকে চাকরির প্রস্তাব দেয়। কিন্তু স্বাধীনচেতা বিপ্লবী সুধীর কৃষ্ণ ব্রিটিশ সাম্রাজ্যের অধীনে কাজ প্রত্যাখ্যান করেন। পরিবর্তে, তিনি কিছু শুভাকাঙ্ক্ষীর কাছ থেকে ১৪০ টাকা ঋণ নিয়ে কলকাতার ভবানীপুরের জগুবাবুর বাজারে একটি ছোট দোকান শুরু করেন এবং অতি কষ্টে পরিবার প্রতিপালন করতে থাকেন। তিনি প্রায়ই কলকাতার ৩২/৮, চণ্ডী ঘোষ রোডে আশুতোষ কালী ও অন্যান্য সহযোগী বিপ্লবী দ্বারা নির্মিত  অনুশীলন ভবনে যাতায়াত করতেন।  স্বাধীনতার পঁচিশ বৎসর পূর্তিতে তৎকালীন প্রধানমন্ত্রী শ্রীমতী ইন্দিরা গান্ধী ১৯৭২ খ্রিস্টাব্দের ১৫ আগস্ট তাকে 'তাম্রপত্র স্বাধীনতা সংগ্রামী পুরস্কার' দিয়ে সম্মানিত করেন। কিন্তু কোন কারণে তিনি দিল্লি যেতে পারেন নি। পরে ১৯৭৪ খ্রিস্টাব্দের ১৫ আগস্ট কলকাতার  মহাজাতি সদনে এক অনুষ্ঠানে তৎকালীন পশ্চিমবঙ্গের মুখ্যমন্ত্রী সিদ্ধার্থশঙ্কর রায় তাম্রপত্রটি প্রদান করেন।  সুধীরকৃষ্ণ দাস ২০১৮ খ্রিস্টাব্দের ১৭ জুন কলকাতার এনআরএস মেডিক্যাল কলেজ ও হাসপাতালে শেষ নিঃশ্বাস ত্যাগ করেন।   তথ্যসূত্র  বিষয়শ্রেণী:১৯১১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:অনুশীলন সমিতি বিষয়শ্রেণী: অনুশীলন সমিতির সদস্য
রবার্ট স্টার্লিং (; ১৩ নভেম্বর ১৯১৭ – ৩০ মে ২০০৬) একজন আমেরিকান চলচ্চিত্র এবং টেলিভিশন অভিনেতা ছিলেন।  জীবন ও কর্মজীবন প্রাথমিক জীবন পিটসবার্গ থেকে ৫০মাইল (৮০ কিলোমিটার) উত্তর-পশ্চিমে নিউ কাসল, পেনসিলভানিয়াতে উইলিয়াম স্টার্লিং হার্ট জন্মগ্রহণ করেন। তার পিতা নাম বিল হার্ট যিনি আমেরিকার মেজর বাস্কেটবল লীগের একজন বাস্কেটবল খেলোয়াড়। তিনি পিটসবার্গ বিশ্ববিদ্যালয়ে পড়ালেখা করেন এবং অভিনয় জগতে প্রবেশের আগে তিনি একটি পোশাক বিক্রয়িক হিসেবে কাজ করেন।  চলচ্চিত্র ১৯৩৯ সালে কলাম্বিয়ান ছবির সঙ্গে স্বাক্ষরের পর, তিনি পশ্চিমা তারকা উইলিয়াম এস হার্ট সঙ্গে নাম সংক্রান্ত বিভ্রান্তি এড়ানোর জন্য নিজেই তার নাম রবার্ট স্টার্লিং রাখেন। ১৯৪৩ সালে তিনি যখন পশ্চিম টেক্সাসের মারফায় সেকেন্ড লেফটেন্যান্ট অফিসার হিসেবে ফ্লাইট প্রশিক্ষণে যোগ দিয়েছিলেন, তখন তার নাম আইনতভাবে পরিবর্তন করা হয় 1994 personal written memoirs of Col. (Ret.) John B. Boynton, Mr. Hart's flight instructor.। ১৯৪১ সালে, স্টার্লিং মেট্রো গোল্ডয়িন মায়ের নামে একটি আমেরিকান মিডিয়া কোম্পানীতে গিয়েছিলেন। তিনি কয়েক বছরের জন্য সহঅিভিনেতা হিসেবে কাজ করেন। দ্বিতীয় বিশ্বযুদ্ধে মার্কিন যুক্তরাষ্ট্র সেনাবাহিনীর এয়ার কর্পস এর ফ্লাইট প্রশিক্ষক হিসেবে দায়িত্ব পালনের পর তিনি হলিউডে ফিরে আসেন। কিন্তু ঐ দশকের শেষের দিকে তার চলচ্চিত্র কেরিয়ার হুমকির মুখে পড়ে যায়।  ব্যক্তিগত জীবন স্টার্লিং দুইবার বিয়ে করেছিলেন। তার প্রথম বিবাহ ছিল ১৯৪৩ সালে, অভিনেত্রী-গায়িকা অ্যান সোর্দানের সাথে। তাদের সংসারে একটি কন্যা সন্তান, প্যাট্রিসিয়া (তিশা স্টার্লিং) জন্ম নেয়, যিনি পরিবর্তিতে অভিনয়কে পেশা হিসেবে বেছে নেন। ১৯৪৯ সালে সোর্দান এবং স্টার্লিং এর বিচ্ছেদ ঘটে। স্টার্লিং তার ব্রডওয়ে থিয়েটার আত্মপ্রকাশের পর পরই অভিনেত্রী-গায়িকা অ্যান জেফ্রিসের সাথে পরিচয় ঘটে এবং তারা ১৯৫১ সালে বিবাহ বন্ধনে আবদ্ধ হন এবং তার মৃত্যু পর্যন্ত তারা একসাথে সংসার করেন। তাদের সংসারে তিনটি পুত্র সন্তান জন্মগ্রহণ করে,তারা হল জেফ্রি, ডানা এবং টেইলর।  মৃত্যু স্টার্লিং ক্যালিফোর্নিয়ার লস এঞ্জেলেসের ব্রেন্টউডে নিজ বাড়িতে ৮৮ বছর বয়সে ২০০৬ সালের ৩০ মে মঙ্গলবার মারা যান। তার ছেলে জেফ্রির মতে, স্টার্লিং মৃত্যু স্বাভাবিক ছিল, কিন্তু তার শেষ জীবনে তিনি বেশ কিছু রোগে আক্রান্ত ছিলেন।  তথ্যসূত্র   বহিঃসংযোগ   UPI obituary, "Actor Robert Sterling dead at age 88" June 1, 2006 New York Times "Robert Sterling, 88, of 'Topper,' Is Dead" June 1 2006  বিষয়শ্রেণী:১৯১৭-এ জন্ম বিষয়শ্রেণী:২০০৬-এ মৃত্যু বিষয়শ্রেণী:মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
আরব উন্মুক্ত বিশ্ববিদ্যালয় হলো একটি অলাভজনক বিশ্ববিদ্যালয়। বিশ্ববিদ্যালয়ের সূচনা হয় যুবরাজ তালাল বিন আব্দুল আজিজ আল সৌদের ব্যক্তিগত উদ্যোগে। তিনি আরব উন্মুক্ত বিশ্ববিদ্যালয়ের ট্রাস্টি বোর্ডের চেয়ারম্যান। ২০০০ সালের ডিসেম্বর মাসে কুয়েতে আরব উন্মুক্ত বিশ্ববিদ্যালয়ের সদর দফতর স্থাপন করা হয়।  আরব উন্মুক্ত বিশ্ববিদ্যালয়ের প্রথম পর্যায় চালু করা হয় ২০০২ সালের অক্টোবর মাসে। তখন তিনটি শাখা চালু করা হয়। শখা তিনটি হলো: কুয়েত, লেবানন ও জর্দান। এরপর ২০০৩ সালে বাহরাইন, মিশর এবং সৌদি আরবে শাখা খোলা হয়। ২০০৮ সালের ফেব্রুয়ারি মাসে ওমান শাখা এবং ২০১১ সালের সেপ্টেম্বর মাসে সুদান শাখা শুরু করা হয়। এরপর ২০১৫ সালের মে মাসে আরব উন্মুক্ত বিশ্ববিদ্যালয় ফিলিস্তিনের উচ্চ শিক্ষা মন্ত্রনালয়ের সাথে একটি চুক্তি স্বাক্ষর করে সেখানে এর শাখা শুরু করে।   একাডেমিক প্রোগ্রাম  যুক্তরাজ্যের উন্মুক্ত বিশ্ববিদ্যালয়ের সাথে অংশীদারিত্ব চুক্তির অধীনে, আরব উন্মুক্ত বিশ্ববিদ্যালয়ে ইংরেজি শেখার বিভিন্ন একাডেমিক প্রোগ্রাম রয়েছে:   অস্নাতক প্রোগ্রাম   ১) ব্যবসা শিক্ষায় বি. এ প্রোগ্রাম (সম্মান), এর অধীনে নিম্নলিখিত কোর্স আছে:  ক) ব্যবস্থাপনা  খ) মার্কেটিং  গ) অ্যাকাউন্টিং  ঘ) অ্যাকাউন্টিং (আরবি)  ঙ) অর্থনীতি  চ) সিস্টেম অনুশীলন   ২) তথ্য প্রযুক্তি ও কম্পিউটিংয়ে বিএসসি প্রোগ্রাম (সম্মান), এর অধীনে নিম্নলিখিত কোর্স আছে:  ক) তথ্য প্রযুক্তি এবং কম্পিউটিং (আইটিসি)  খ) কম্পিউটিং (সি)  গ) তথ্য ও যোগাযোগ প্রযুক্তি (আইসিটি)  ঘ) ব্যবসাসহ কম্পিউটিং   ৩) গ্রাফিক এবং মাল্টিমিডিয়া নকশায় বিএসসি প্রোগ্রাম (সম্মান)  ৪) ইংরেজি ভাষা ও সাহিত্যে বি. এ প্রোগ্রাম (সম্মান)   ৫) গণমাধ্যমে বি এ প্রোগ্রাম (সম্মান), এর অধীনে নিম্নলিখিত কোর্স আছে (মিশর শাখা):  ক) ইলেকট্রনিক মিডিয়া  খ) রেডিও এবং টেলিভিশন  গ) জনসংযোগ  ঘ) ইলেকট্রনিক মিডিয়া (ট্র্যাক) (জর্দান ও লেবানন)  ঙ) জনসংযোগ (ট্র্যাক) (জর্ডান)   ৬) প্রাথমিক শিক্ষায় বি. এ প্রোগ্রাম (সম্মান)  ৭) বিশেষ শিক্ষায় বি. এ প্রোগ্রাম (সম্মান)   ৮) বিশেষ শিক্ষায় বি. এ প্রোগ্রাম (সম্মান):  ক) শিক্ষণ অক্ষমতা  খ) মানসিক প্রতিবন্ধকতা   ৯) স্নাতকোত্তর প্রোগ্রাম (কিছু AOU এর শাখায়)  ১০) ব্যবসা প্রশাসনে মাস্টার (এমবিএ)  ১১) MSc. ইন কম্পিউটিং প্রোগ্রাম  ১২) এমএসসি ইন কম্পিউটিং – তথ্য নিরাপত্তা এবং ফরেনসিক  ১২) (স্নাতকোত্তর ডিপ্লোমা) কম্পিউটিং   ১৩) মাস্টার অফ এডুকেশন এন্ড এডুকেশন টেকনোলজি  ১৪) মাস্টার অফ এডুকেশন এন্ড এডুকেশন লিডারশীপ   শাখা                    তথ্যসূত্র     বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাহরাইনের বিশ্ববিদ্যালয় বিষয়শ্রেণী:মিশরের বিশ্ববিদ্যালয় বিষয়শ্রেণী:ওমানের বিশ্ববিদ্যালয় বিষয়শ্রেণী:কায়রোতে শিক্ষা বিষয়শ্রেণী:উন্মুক্ত বিশ্ববিদ্যালয় বিষয়শ্রেণী:রিয়াদে শিক্ষা বিষয়শ্রেণী:২০০২-এ সৌদি আরবে প্রতিষ্ঠিত বিষয়শ্রেণী:মিশরের বেসরকারি বিশ্ববিদ্যালয় ও মহাবিদ্যালয়
thumb|তারাপীঠ, বাংলার অন্যতম শক্তিপীঠ শক্তিপীঠ হলো হিন্দুধর্মের পবিত্রতম তীর্থগুলির অন্যতম। লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী দাক্ষায়ণী সতীর দেহের নানান অঙ্গ প্রস্তরীভূত অবস্থায় রক্ষিত আছে। এখানে বাংলার শক্তিপীঠের একটি তালিকা দেওয়া হলো।   পশ্চিমবঙ্গে শক্তিপীঠ    কালীঘাট, কলকাতা – দেবী কালী  কংকালীতলা, বীরভূম‌‌– দেবী কংকালেশ্বরী  নলহাটি, বীরভূম – দেবী নলাটেশ্বরী  সাঁইথিয়া, বীরভূম – দেবী নান্দিকেশ্বরী  লাভপুর, বীরভূম – দেবী ফুল্লরা  বক্রেশ্বর, বীরভূম – দেবী মহিষমর্দিনী  তারাপীঠ, বীরভূম - দেবী তারা (শক্তিপীঠ নয়, এটি মহাবিদ্যা মন্দির)  কিরীটেশ্বরী, মুর্শিদাবাদ – দেবী কিরীটেশ্বরী   পাণ্ডুয়া (প্রদ্যুম্ন), হুগলি – দেবী শৃঙ্খলা (এখন বহিরাগত আক্রমণ এর ফলে এখানে একটি মিনার আছে)  তমলুক (তাম্রলিপ্ত), পূর্ব মেদিনীপুর – দেবী বর্গভীমা  ক্ষীরগ্রাম, পূর্ব বর্ধমান – দেবী যোগাদ্যা  কেতুগ্রাম, পূর্ব বর্ধমান – দেবী বাহুলা এবং বাহুলাক্ষী  আটহাস, কাটোয়া, পূর্ব বর্ধমান - দেবী আটহাস  রত্নাবলী, খানাকুল, হুগলি জেলা – দেবী কুমারী  কোগ্রাম উজানী, পূর্ব বর্ধমান – দেবী মঙ্গলচণ্ডী  আমতা, হাওড়া – দেবী মালাইচন্ডী  ঢাকেশ্বরী মাতার মন্দির, কুমারটুলি - ঢাকেশ্বরী দেবী( স্বাধীনতার সময় বাংলাদেশ এর ঢাকা থেকে এইটি নিয়ে আসা হয় ওখানকার পুরোহিত এর সাহায্যে , ঢাকার মন্দির টি তে রেপ্লিকা বসানো আছে)   পতিরাম, দক্ষিণ দিনাজপুর – দেবী  বিদ্দেশ্বরী  ত্রিস্রোতা শ্রী শ্রী বোদেশ্বরী শক্তিপীঠ ও ত্রিস্রোতা মহাপীঠ, বোদাগঞ্জ, জলপাইগুড়ি জেলা – দেবী ভ্রামরী   বাংলাদেশে শক্তিপীঠ    সুগন্ধা, বরিশাল – দেবী সুগন্ধা  সিলেট, সিলেট – দেবী মহালক্ষ্মী, জৈনপুর, দক্ষিণ সুরমা, সিলেট।  চট্টেশ্বরী মন্দির, চট্টগ্রাম জেলা - দেবী চট্টেশ্বরী   সীতাকুণ্ড, চট্টগ্রাম – দেবী ভবানী  জয়ন্তী, সিলেট – দেবী জয়ন্তী  সাতক্ষীরা – দেবী যশোরেশ্বরী  করতোয়া, বগুড়া – দেবী অপর্ণা  শ্রীহট্ট- সিলেট- দেবী শৈলবাসিনী  কন্যাশ্রম সীতাকুন্ড- দেবী সর্বানী   ত্রিপুরার শক্তিপীঠ    মাতাবাড়ি, উদয়পুর – দেবী ত্রিপুরসুন্দরী  বিষয়শ্রেণী:ত্রিপুরার হিন্দু মন্দির বিষয়শ্রেণী:বাংলাদেশের হিন্দু মন্দির বিষয়শ্রেণী:পশ্চিমবঙ্গের হিন্দু মন্দির বিষয়শ্রেণী:শক্তিপীঠ বিষয়শ্রেণী:বাংলাদেশের ধর্মীয় ভবন ও স্থাপনার তালিকা
সালিহ নিয়াজি (১৫ মার্চ ১৮৭৬)২৮ নভেম্বর ১৯৪১) ১৯৩০ সাল থেকে ১৯৪১ সালে তাঁর মৃত্যু পর্যন্ত বেকতাশিয়ানদের দেদেবাবা ছিলেন। তিনি ছিলেন তুরস্কের শেষ দেদেবাবা এবং আলবেনিয়ার প্রথম দেদেবাবা।   জীবনী    জীবনের প্রথমার্ধ  সালিহ নিয়াজি ১৮৭৬ সালের ৫ মার্চ দক্ষিণ-পূর্ব আলবেনিয়ার কোলোঞ্জা অঞ্চলের স্টারজা গ্রামে জন্মগ্রহণ করেন। এলাকাটি তখন অটোমান সাম্রাজ্যের অন্তর্ভুক্ত ছিল। তিনি যখন ছোট ছিলেন তখন তার পরিবার ইস্তাম্বুলে চলে আসেন। তিনি মধ্য তুরস্কের হাজী বেকতাশ ভেলির পীর এভিতে বেক্তাশি শিক্ষা লাভ করেন।   ধর্মীয় নেতৃত্ব  ১৮৯৭ সালে, সালিহ নিয়াজি মারিকাজের ফেজ্জি দেদে-এর অধীনে একজন মুহিব  হিসেবে দায়িত্ব পালন করেন। ১৯০৮ সালে, তিনি বাবার  পদে উন্নীত হন এবং তারপর তাকে আলবেনিয়ায় সেবা করার জন্য পাঠানো হয়। তিনি যখন হাজী বেকতাশ ভেলির পীরেবীর কাছে ফিরে আসেন, তখন তাকে একজন গজিশ (দেদে) হিসেবে নিযুক্ত করা হয়।  ১৯১৬ সালে, সালিহ নিয়াজি ফেজ্জি দেদে-এর স্থলাভিষিক্ত হয়ে বেকতাশি অর্ডারের দেদেবাবা (ক্রিগজিশ) নিযুক্ত হন। তবে, তুরস্কের ধর্মনিরপেক্ষকরণের অংশ হিসেবে ১৯২৫ সালে মুস্তাফা কামাল আতাতুর্ক সকল দরবেশ তরিকা এবং তাদের তাকদীর নিষিদ্ধ করেন। তিনি আতাতুর্কের কাছে আবেদন করে ব্যর্থ হন, এই বলে যে বেকতাশিরা তাকে তুরস্কে ক্ষমতা অর্জনে সহায়তা করেছে। ফলস্বরূপ, বেকতাশিরা তুরস্কের বাইরে চলে যেতে বাধ্য হয় এবং শীঘ্রই মূলত আলবেনিয়া থেকে তাদের কার্যক্রম পরিচালনা করে।  ১৯৩০ সালে,  সালেহ নিয়াজি তিরানায় বেকতাশির বিশ্ব সদর দপ্তর (  ) প্রতিষ্ঠা করেন। জানা গেছে, নিয়াজি নিজেও ১৯৩০ সালের ২০ মার্চ দেদেবাবা হয়েছিলেন। ১৯৪১ সালে আলবেনিয়ায় ইতালীয় দখলের সময় বেকতাশির বিশ্ব সদর দপ্তরের নির্মাণ কাজ শেষ হয়।  আলবেনিয়ায় তিনি বেকতাশি সম্প্রদায়ের প্রধান অনুষ্ঠানগুলো প্রবর্তন করেন। অনুষ্ঠানগুলো ঐতিহ্যগতভাবে তুরস্কের হাজিবেকতাশ, গ্রিসের থ্রেসের দিমেতোকা, ইরাকের কারবালা এবং ইস্তাম্বুলের গোজতেপে, কাদিকয়ের মতো সুপরিচিত তেক্কেতে অনুষ্ঠিত হতো।   মৃত্যু  ডান|থাম্ব| 2001 আলবেনিয়ান পোস্টাল স্ট্যাম্পে সালি নজাজি দেদে সমন্বিত ১৯৪১ সালের ২৮ নভেম্বর, সালিহ নিয়াজি দেদেকে অজ্ঞাত ব্যক্তিরা হত্যা করে। তাঁর হত্যার রহস্য আজও অমীমাংসিত। আলবেনীয়রা দাবি করে যে তিনি ইতালীয় ফ্যাসিস্টদের দ্বারা আলবেনিয়ার জাতীয় মুক্তি আন্দোলনের বিরুদ্ধে সন্ত্রাসী প্রচারণার অংশ হিসেবে নিহত হন, অন্যদিকে ইতালীয়রা দাবি করে যে তিনি দস্যুদের হাতে নিহত হন।   তথ্যসূত্র   বিষয়শ্রেণী:১৯৪১-এ মৃত্যু বিষয়শ্রেণী:১৮৭৬-এ জন্ম বিষয়শ্রেণী:বেকতাশি তরীকা
বাংলাদেশ রোয়িং ফেডারেশন নৌ চালনা বা নৌকা বাইচের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ।  খন্দকার মোঃ মাহাবুবুর রহমান সভাপতি এবং মাক্সুদ আলাম বাংলাদেশ রোয়িং ফেডারেশনের সাধারণ সম্পাদক।  বুধবার জাতীয় ক্রীড়া পরিষদের সচিব মো. আমিনুল ইসলাম ১৭ সদস্য বিশিষ্ট এ কমিটি ঘোষণা করেন । মোশারফ হোসেন ও ক্যাপ্টেন এস এম এ সুফিয়ান মাহমুদকে সহ-সভাপতি, মোস্তাক আহমেদকে কোষাধ্যক্ষ এবং রাশিম মোল্লাকে যুগ্ম সাধারণ সম্পাদক করা হয়েছে। এছাড়া কমিটির কার্যনির্বাহী সদস্যরা হলেন- এ এইচ এম মহিউদ্দিন, মো. এমদাদ হোসেন মিয়া, নাসিরুজ্জামান চৌধুরী, আমিনুল ইসলাম রাজু, ফাইজুল ইসলাম আরিজ, মোহাম্মদ রবিউল্লাহ, এডভোকেট মু. কাইয়ুম, রবিউল আলম, মো. ফখর উদ্দিন চৌধুরী ও সইয়দ শাফায়েত হোসেন।   ইতিহাস  বাংলাদেশ রোয়িং ফেডারেশন ১৯৭৪ সালে প্রতিষ্ঠিত হয়েছিল। এটি বাংলাদেশের ঐতিহ্যবাহী নৌকা বাইচ এবং আধুনিক নৌকা বাইচ প্রতিযোগিতার মধ্যে একটি সেতুবন্ধন তৈরি করেছে। বাংলাদেশ রোয়িং ফেডারেশন বাংলাদেশে নৌকা বাইচ অনুষ্ঠানের আয়োজন করে। এটি আন্তর্জাতিক রোয়িং ফেডারেশনের একটি জাতীয় সদস্য।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৭৬-এ বাংলাদেশে প্রতিষ্ঠিত
চতুর্থ মাত্রা ২০০১ সালের বাংলাদেশী টেলিভিশন নাট্য চলচ্চিত্র, যেটি রচনা ও পরিচালনা করেছেন নুরুল আলম আতিক। শহীদুল জহির কর্তৃক একই নামে ১৯৯৮ সালে রচিত গল্প অবলম্বনে এটির চিত্রনাট্য রচনা করেছেন আতিক। অভিনয়ে ছিলেন জয়ন্ত চট্টোপাধ্যায়, তমালিকা কর্মকার, ফজলুর রহমান বাবু, সোনিয়া জাফর। চলচ্চিত্রটি ২০০২ সালে তিনটি বিভাগে মেরিল-প্রথম আলো সমালোচক পছন্দ পুরস্কার জিতেছে।  অভিনয়ে  জয়ন্ত চট্টোপাধ্যায়  তমালিকা কর্মকার  ফজলুর রহমান বাবু  সোনিয়া জাফর  পুরস্কার +  পুরস্কার সংগঠন অনুষ্ঠানের তারিখ বিভাগ প্রাপক ও মনোনীত ফলাফল সূত্র. মেরিল-প্রথম আলো পুরস্কার ২০০২ শ্রেষ্ঠ চলচ্চিত্র পরিচালক নুরুল আলম আতিক   শ্রেষ্ঠ চলচ্চিত্র অভিনেতা জয়ন্ত চট্টোপাধ্যায়   শ্রেষ্ঠ নাট্যকার নুরুল আলম আতিক    তথ্যসূত্র  বহিঃসংযোগ  বিষয়শ্রেণী:২০০১-এর টেলিভিশন চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০১-এর স্বাধীন চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী টেলিভিশন চলচ্চিত্র বিষয়শ্রেণী:বাংলাদেশী ছোটগল্প অবলম্বনে চলচ্চিত্র বিষয়শ্রেণী:শহীদুল জহিরের সৃষ্টিকর্মের অভিযোজন বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী স্বাধীন চলচ্চিত্র
ফ্যাশন সেন্ট্রাল লাহোরে অবস্থিত পাকিস্তানের একটি অনলাইন ফ্যাশন ম্যাগাজিন, যা পাকিস্তানি ফ্যাশন ইন্ডাস্ট্রির ইভেন্টগুলিকে কভারেজ সরবরাহ করে।  ফ্যাশন সম্পর্কিত সমস্ত বিষয় সম্পর্কে একটি কেন্দ্রীয় পোর্টাল সরবরাহ করার একটি ধারণা নিয়ে এটি ফ্যাশন সেন্ট্রাল নামকরণ করা হয়েছিল।   এই ম্যাগাজিনটি ২০১০ সালে পাশা আইসিটি পুরস্কার জিতেছে    ইতিহাস  ফ্যাশন সেন্ট্রাল ২০০৭ সালে প্রতিষ্ঠিত হয়েছিল  এবং ওয়েবসাইটটি নভেম্বর ২০০৭ এ লাইভ হয়েছিল। প্রাথমিকভাবে এটি একটি অনলাইন ইকমার্স ওয়েবসাইট হিসাবে চালু হয়েছিল। প্রায় কয়েক মাস পরে ওয়েবসাইটটি পুরোপুরি পুনর্নির্মাণ করা হয়েছিল এবং একটি অনলাইন ফ্যাশন  এবং লাইফস্টাইল ম্যাগাজিন হিসাবে পুনরায় নতুন করে তৈরি করা হয়েছিল।  ২০১১ এর প্রথম দিকে ওয়েবসাইটটি ইকমার্সকে এর অন্যতম পরিষেবা হিসাবে যুক্ত করেছে। অফারের পণ্যগুলির মধ্যে পোশাক, পারফিউম, লাইফস্টাইল আইটেম এবং অন্যান্য ফ্যাশন এবং জীবনধারা সম্পর্কিত আনুষঙ্গিক অন্তর্ভুক্ত ছিল।   পণ্যগুলি সরাসরি পরিচিত ডিজাইনারদের কাছ থেকে তৈরি।   প্রধান বিভাগসমূহ  এর প্রধান বিভাগগুলি হ'ল পাকিস্তানি ফ্যাশন ডিজাইনার, মডেল, স্টাইলিস্ট, ফটোগ্রাফার, ফ্যাশন ইভেন্টস, ট্রেন্ডস এবং লাইফস্টাইল। এটিতে স্বাস্থ্য, সৌন্দর্য, প্যারেন্টিং, ফ্যাশন আনুষঙ্গিক, খাবার এবং বাড়ির সজ্জা সহ সাব ক্যাটাগরি রয়েছে।    তথ্যসূত্র   বিষয়শ্রেণী:ফ্যাশন ম্যাগাজিন বিষয়শ্রেণী:২০০৭-এ পাকিস্তানে প্রতিষ্ঠিত বিষয়শ্রেণী:পাকিস্তানের অনলাইন ম্যাগাজিন বিষয়শ্রেণী:লাহোরের গণমাধ্যম বিষয়শ্রেণী:২০০৭-এ প্রতিষ্ঠিত ম্যাগাজিন বিষয়শ্রেণী:পাকিস্তানি ফ্যাশন বিষয়শ্রেণী:পাকিস্তানের ইংরেজি ভাষার ম্যাগাজিন বিষয়শ্রেণী:নারীদের ফ্যাশন ম্যাগাজিন
নাচ বলিয়ে () হল একটি ভারতীয় হিন্দি ভাষার সেলিব্রিটি নাচের রিয়েলিটি টেলিভিশন ধারাবাহিক যা স্টার প্লাসে প্রচারিত হয়। এটি ঢিলেঢালাভাবে তারকাদের সাথে নাচ এর উপর ভিত্তি করে।   উৎপাদন    ধারণা  অনুষ্ঠানটি একটি প্রতিযোগিতা যেখানে ১০টি টেলিভিশন সেলিব্রিটি দম্পতি একে অপরের বিরুদ্ধে প্রতিদ্বন্দ্বিতা করে। প্রতি সপ্তাহে প্রতিযোগীরা একটি ভিন্ন সুর, ভিন্ন থিম এবং বিভিন্ন শৈলীতে নাচে এবং বিচারকদের দ্বারা স্কোর দেওয়া হয়। জনগনের ভোটের দ্বারা এবং তাদের স্কোরের ভিত্তিতে প্রতি সপ্তাহে একজন দম্পতিকে বাদ দেওয়া হয়।  মৌসুম ৯-এ, প্রতিযোগীদের রেটিং ১ থেকে ১০০ স্কেলে পরিবর্তন করা হয়েছিল।   অভ্যর্থনা  ২০১২ সালে, যখন মৌসুম ৫ প্রিমিয়ার হয়েছিল তখন শোটি পুরো মৌসুম জুড়ে খুব ভালো করেছিল। গ্র্যান্ড প্রিমিয়ার ৪.১ টিআরপি পেয়েছিল।    ধারাবাহিক  মৌসুম বিচারকগণ প্রথম সম্প্রচারিত শেষ সম্প্রচারিত বিজয়ীরা রানার্স আপ ১ সরোজ খান , মালাইকা অরোরা, ফারহান আখতার ১৭ অক্টোবর ২০০৫ ১৯ ডিসেম্বর ২০০৫ শচীন পিলগাঁওকর সুপ্রিয়া পিলগাঁওকর মনীশ গোয়েল পুনম নরুলা ২ সরোজ খান , মালাইকা অরোরা, কুনাল কোহলি ২৫ সেপ্টেম্বর ২০০৬ ১৮ ডিসেম্বর ২০০৬ হোসেন কুয়াজেরওয়ালা টিনা কুয়াজেরওয়ালা যশ টঙ্ক গৌরী টঙ্ক ৩ বৈভাবী বণিক , ইশা কোপ্পিকার, ডেভিড ধাওয়ান ২১ সেপ্টেম্বর ২০০৭ ২২ ডিসেম্বর ২০০৭ আমির আলী সানজিদা শেখ অভিষেক অবস্থি রাখি সাওয়ান্ত ৪ ফারাহ খান, করিশ্মা কাপুর , অর্জুন রামপাল ১৭ অক্টোবর ২০০৮ ১ ফেব্রুয়ারি ২০০৯ শালিন ভানোট দলজিৎ কৌর নমন শ মেঘা গুপ্তা ৫ শিল্পা শেট্টি, সাজিদ খান, টেরেন্স লুইস ২৯ ডিসেম্বর ২০১২ ২৩ মার্চ ২০১৩ জয় ভানুশালী মাহি ভিজ রবি দুবে সরগুন মেহতা ৬ ৯ নভেম্বর ২০১৩ ১ ফেব্রুয়ারি ২০১৪ ঋত্বিক ধনজানি আশা নেগি গুরমিত চৌধুরী দেবীনা বনার্জী ৭ মার্জি পেস্টনজি, প্রীতি জিন্টা , চেতন ভগত ২৬ এপ্রিল ২০১৫ ১৯ জুলাই ২০১৫ হিমাংশু এ. মালহোত্রা অমৃতা খানভিলকর নন্দীশ সান্ধু রাশমি দেশাই ৮ সোনাক্ষী সিনহা, মোহিত সুরি , টেরেন্স লুইস ২ এপ্রিল ২০১৭ ২৫ জুন ২০১৭ বিবেক দাহিয়া দিব্যাঙ্কা ত্রিপাঠী সনম জোহর অ্যাবিগেল পান্ডে ৯ রাভিনা ট্যান্ডন, আহমেদ খান ১৯ জুলাই ২০১৯ ৩ নভেম্বর ২০১৯ প্রিন্স নারুলা যুবিকা চৌধুরী রোহিত রেড্ডি অনিতা হাসানন্দানি ১০ টিবিএ টিবিএ টিবিএ টিবিএ টিবিএ টিবিএ টিবিএ  তথ্যসূত্র    বহিঃসংযোগ    হটস্টারে নাচ বলিয়ে   বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০১০-এর দশকের ভারতীয় টেলিভিশন ধারাবাহিক বিষয়শ্রেণী:ভারতীয় নৃত্য টেলিভিশন অনুষ্ঠান বিষয়শ্রেণী:২০০৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:বালাজী টেলিফিল্মস টেলিভিশন ধারাবাহিক বিষয়শ্রেণী:নাচের প্রতিযোগিতার টেলিভিশন অনুষ্ঠান বিষয়শ্রেণী:স্টার ওয়ানের (ভারতীয় টিভি চ্যানেল) মৌলিক অনুষ্ঠান